IRPC วิ่ง 2% เก็งงบฯปี 60 กระฉูดหมื่นลบ. โบรกฯเชียร์ “ซื้อ” เป้า 8.50 บ.
IRPC วิ่ง 2% เก็งงบฯ ปี 60 กระฉูดหมื่นลบ. โบรกฯ เชียร์ "ซื้อ" เป้า 8.50 บ. โดยล่าสุด ณ เวลา 11.11 น. ราคาอยู่ที่ 7.55 บาท เพิ่มขึ้น 0.15 บาท หรือ 2.03% สูงสุดที่ระดับ 7.55 บาท ต่ำสุดที่ระดับ 7.45 บาท มูลค่าการซื้อขาย 421.47 ล้านบาท
13 ก.พ. 2561

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ณ เวลา 11.11 น. ราคาอยู่ที่ 7.55 บาท เพิ่มขึ้น 0.15 บาท หรือ 2.03% สูงสุดที่ระดับ 7.55 บาท ต่ำสุดที่ระดับ 7.45 บาท มูลค่าการซื้อขาย 421.47 ล้านบาท

ด้าน บล.กรุงศรี ระบุในบทวิเคราะห์ฯ แนะนำ “ซื้อ” หุ้น IRPC ในราคาเป้าหมาย 8.50 บาท โดยให้เก็งกำไรงบฯ Q4/60 ที่คาดว่าจะประกาศออกมาในวันนี้ เบื้องต้นคาดมีกำไรสุทธิประมาณ 3.9 พันล้านบาท (EPS 0.19 บาท) เพิ่มขึ้น 20% จากไตรมาสก่อน และโต 129% จากช่วงเดียวกันของปีก่อน ส่งผลให้รวมทั้งปีกำไรเพิ่มขึ้นเป็น 10,706 ล้านบาท เพิ่มขึ้น 6%yoy
ขณะที่ปี 61 คาดกำไรสุทธิ 14,915 ล้านบาท เพิ่มขึ้น 27% จากปี 60 และจะมีกำไรสูงสุดของกลุ่ม ปตท.